CELEX: 22021D2216
Language: sk
Date: 2021-11-26 00:00:00
Title: Rozhodnutie Asociačnej rady EÚ – Jordánsko č. 2/2021 z 26. novembra 2021 o schválení predĺženia platnosti priorít partnerstva EÚ a Jordánska [2021/2216]

14.12.2021   
               
               
                  SK
               
               
                  Úradný vestník Európskej únie
               
               
                  L 447/12
               
            
         ROZHODNUTIE ASOCIAČNEJ RADY EÚ – JORDÁNSKO č. 2/2021
         z 26. novembra 2021
         o schválení predĺženia platnosti priorít partnerstva EÚ a Jordánska [2021/2216]
         ASOCIAČNÁ RADA EÚ – JORDÁNSKO,
         so zreteľom na Euro-stredomorskú dohodu o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej,
         keďže:
         
                     (1)
                  
                  
                     Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej (1) (ďalej len „dohoda“) bola podpísaná 24. novembra 1997 a nadobudla platnosť 1. mája 2002.
                  
               
                     (2)
                  
                  
                     Podľa článku 91 dohody má Asociačná rada právomoc prijímať príslušné rozhodnutia na účely dosiahnutia cieľov dohody.
                  
               
                     (3)
                  
                  
                     V článku 101 dohody sa stanovuje, že zmluvné strany majú prijať všetky všeobecné alebo špecifické opatrenia potrebné na splnenie svojich povinností, ktoré vyplývajú z dohody, a majú zabezpečiť, aby sa dosiahli ciele stanovené v dohode.
                  
               
                     (4)
                  
                  
                     Asociačná rada svojim rozhodnutím č. 1/2016 (2)schválila priority partnerstva EÚ a Jordánska na roky 2016 – 2018, ktoré majú upevniť ich partnerstvo s cieľom podporiť a posilniť odolnosť a stabilitu Jordánska a zároveň sa usilovať riešiť vplyv dlhotrvajúceho konfliktu v Sýrii.
                  
               
                     (5)
                  
                  
                     Asociačná rada svojim rozhodnutím č. 1/2018 (3) rozhodla o predĺžení platnosti priorít partnerstva EÚ a Jordánska do 31. decembra 2020.
                  
               
                     (6)
                  
                  
                     Obe strany sa výmenou listov dohodli, že by sa mala predĺžiť platnosť priorít partnerstva EÚ a Jordánska, ako dokumentu, ktorý usmerňuje upevňovanie tohto partnerstva, a to dovtedy, kým sa neprijmú nové aktualizované priority tohto partnerstva.
                  
               
                     (7)
                  
                  
                     V článku 10 rokovacieho poriadku Asociačnej rady sa stanovuje možnosť prijímať rozhodnutia písomným postupom v období medzi zasadnutiami, ak sa na tom zmluvné strany dohodnú,
                  
               PRIJALA TOTO ROZHODNUTIE:
         
            Článok 1
            Asociačná rada písomným postupom rozhodla, že platnosť priorít partnerstva EÚ a Jordánska pripojených k jej rozhodnutiu č. 1/2016 sa predlžuje dovtedy, kým Asociačná rada neprijme nové aktualizované priority partnerstva.
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 26. novembra 2021
            
               
                  Za Asociačnú radu EÚ – Jordánsko
               
               
                  Predseda
               
               Ayman SAFADI
            
         
         
            (1)  Ú. v. ES L 129, 15.5.2002, s. 3.
         
            (2)  Rozhodnutie Asociačnej rady EÚ – Jordánsko č. 1/2016 z 19. decembra 2016 o dohode o prioritách partnerstva EÚ a Jordánska (Ú. v. EÚ L 355, 24.12.2016, s. 31).
         
            (3)  Rozhodnutie Asociačnej rady EÚ – Jordánsko č. 1/2018 z 12. decembra 2018 o dohode o predĺžení priorít partnerstva medzi EÚ a Jordánskom o dva roky (Ú. v. EÚ L 8, 10.1.2019, s. 34).